У паняцця ёсць і іншыя значэнні, гл. Краснагорск.

**Краснагорск** (руск.: Красного́рск) — горад абласнога падпарадкавання ў Маскоўскай вобласці Расіі з адміністрацыйнай тэрыторыяй (да красавіка 2017 года — цэнтр Краснагорскага раёна) і цэнтр гарадской акругі Краснагорск (да студзеня 2017 года — Краснагорскага муніцыпальнага раёна).

Насельніцтва — 153 393 чал. (2017). У 2017 годзе горад увайшоў у склад аб’яднанай гарадской акругі Краснагорск.

Геаграфія
---------

Горад размешчаны на рацэ Масква і яе прытоку рацэ Банька, за 22 км ад цэнтра Масквы (за 2 км ад МКАД), непасрэдна прымыкаючы да Масквы з паўночнага захаду.

Гісторыя
--------

Утвораны як аднайменны рабочы пасёлак у 1932 з часткі рабочага пасёлка Паўшына (упершыню згадваецца як сяло ў 1462 у духоўнай вялікага князя маскоўскага Васіля II; астатняя частка рабочага пасёлка ў 1932 пераўтворана ў аднайменнае сяло), жылога заснаванага ў 1860-х гг. пасёлка Банькі, які адрадзіўся ў 1926-27 у сувязі з будаўніцтвам завода, пас. Красная Горка (1927) і былой сядзібы Знаменскае-Губайлава. Раённы цэнтр (1932-63, 1965—2017) Маскоўскай вобласці (у 1960-61 горада Масквы). У 1933 годзе ў склад Краснагорска ўвайшлі с. Губайлава (упершыню згадваецца ў 1620 як пустка) і пасёлак завода «Стандартбетон» (завод пабудаваны ў 1932; пастаўляў буйнагабарытныя бетонныя канструкцыі для будаўніцтва канала імя Масквы, Маскоўскага метрапалітэна і іншых аб’ектаў).

З 1939 горад. У 1962 у рысу Краснагорска ўключаны сёлы Паўшына і Чэрнева (вядома з пачатку XVII ст.), а таксама пасёлак садавінагароднінага камбіната і камбінат ТІГІ (створаны ў 1950 як «Паўшынскі завод па вытворчасці сухой гіпсавай тынкоўкі»); у 2004 — дачны пасёлак Апаліха (заснаваны як сяло ў 1670-х гг.), а таксама с. Нованікольскае, пасёлак Ткацкай фабрыкі, вёскі Анікееўка, Гараносава і Аніна. З 2007 у Краснагорску размяшчаецца адміністрацыя губернатара і ўрад Маскоўскай вобласці. У 2009 у Краснагорску адкрыта станцыя Мякініна Маскоўскага метрапалітэна, а таксама канцэртная зала «Крокус Сіці Хол». 

Горад абласнога падпарадкавання (1963—2001, з 2017) Маскоўскай вобласці. З 2017 цэнтр аднайменнай гарадской акругі. У 2019 праз горад запушчана новая лінія чыгуначнага транспарту — МЦД-2, якая звязала горад Падольск са станцыяй Нахабіна (у гарадской акрузе Краснагорск) праз тэрыторыю Масквы.

22 сакавіка 2024 года, здзейснены тэракт у «Крокус Сіці Холе», у выніку якога загінула звыш ста трыццаці чалавек.

Спорт
-----

* Жаночы футбольны клуб «Зоркі»
* Мужчынскі хакейны клуб «Зоркі» (хакей з мячом)

Заўвагі
-------

Спасылкі
--------

* Лагатып Вікісховішча На Вікісховішчы ёсць медыяфайлы па тэме Краснагорск (горад)

| ⛭Гарады Маскоўскай вобласці |
| --- |
| Гарады | 
* Адзінцова
* Азёры
* Апрэлеўка
* Арэхава-Зуева
* Балашыха
* Бронніцы
* Валакаламск
* Васкрасенск
* Віднае
* Высокаўск
* Вярэя
* Галіцына
* Даўгапрудны
* Дамадзедава
* Дзедаўск
* Дзмітраў
* Дзяржынскі
* Дрэзна
* Дубна
* Жалезнадарожны
* Жукоўскі
* Зарайск
* Звянігарад
* Іванцееўка
* Істра
* Каломна
* Каралёў
* Кацельнікі
* Кашыра
* Клімаўск
* Клін
* Краснаармейск
* Краснагорск
* Красназаводск
* Красназнаменск
* Кубінка
* Кураўское
* Ласіна-Пятроўскі
* Лікіна-Дулёва
* Лобня
* Лухавіцы
* Лыткарына
* Люберцы
* Мажайск
* Мыцішчы
* Нагінск
* Нара-Фамінск
* Падольск
* Паўлаўскі Пасад
* Перасвет
* Пратвіно
* Пушкіна
* Пушчына
* Раменскае
* Рашаль
* Руза
* Рэутаў
* Сергіеў Пасад
* Серпухаў
* Сонечнагорск
* Старая Купаўна
* Ступіна
* Талдам
* Троіцк
* Фразіна
* Хацькова
* Хімкі
* Чорнагалоўка
* Чэхаў
* Шатура
* Шчолкава
* Электравуглі
* Электрагорск
* Электрасталь
* Юбілейны
* Ягор’еўск
* Яхрама

 |  |

|  |  |
| --- | --- |
| ⚙️   У сацыяльных сетках | Facebook · X |
| Слоўнікі і энцыклапедыі | Вялікая расійская (старая версія) · Britannica (онлайн) |
| Нарматыўны кантроль | GND: 4270451-0 |